Oleniokas
Oleniokas (rus. Оленёк, jak. Өлөөн) – upė Rusijoje, šiaurės rytų Sibire, Krasnojarsko krašte ir Jakutijoje. Prasideda Vidurio Sibiro ploškčiakalnyje, juo teka į šiaurę – šiaurės rytus. Žemupyje teka Šiaurės Sibiro žemuma. Įteka į Laptevų jūros Olenioko įlanką; sudaro deltą (plotas 475 km²). Slenkstėta. Didžiausi intakai: Arga Sala, Buras, Unukitas, Birektė, Kuojka, Beėnčimė, Buolkalachas (kairieji), Siligiras (dešinysis). Patvinsta birželio – rugsėjo mėnesiais. Ledai laikosi nuo rugsėjo pabaigos iki birželio pradžios. Sausio – balandžio mėnesiais aukštupyje peršala kiaurai. Žemupys laivuojamas. Gausu žuvų (seliava, muksunas, lašiša). Svarbiausios prieplaukos – Oleniokas, Ust Oleniokas.